
PARLAMENTUL ROMÂNIEI

CAMERA DEPUTAŢILOR
	Comisia pentru politică economică,

reformă şi privatizare 
	                         Nr. 4c-1/192
                         Pl-x 468/2015
                        


                                                                                             Bucureşti, 23.06.2015   
                                                              AVIZ

asupra propunerii legislative pentru modificarea şi completarea art. 140 
din Legea nr. 571/2003 privind Codul fiscal
               În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică,  reformă şi privatizare a fost sesizată spre dezbatere şi avizare, cu propunerea legislativă pentru modificarea şi completarea art. 140 din Legea nr. 571/2003 privind Codul fiscal, transmisă cu adresa nr. Pl-x 468 din 15 iunie 2015, înregistrată sub nr. 4c-1/192 din 16 iunie  2015. 
Senatul, în calitate de primă Cameră sesizată, a respins iniţiativa legislativă în şedinţa din 10 iunie 2015.
Conform prevederilor art. 75 din Constituţia României, republicată, şi ale                     art. 92 alin. (9) pct. 1 din Regulamentul Camerei Deputaţilor, republicat,                           Camera Deputaţilor este Cameră decizională. 

Potrivit reglementărilor art. 61 din Regulamentul Camerei Deputaţilor, republicat, membrii Comisiei au dezbătut propunerea legislativă menţionată mai sus în şedinţa din 23 iunie 2015.

Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ, cu observaţii şi propuneri, transmis cu adresa nr. 274 din 25 martie 2015 şi punctul de vedere al Guvernului, transmis cu adresa nr. 5350 din 15 iunie 2015, prin care nu susţine adoptarea acestei propuneri legislative în forma prezentată.
Cu prilejul dezbaterilor, membrii Comisiei pentru politică economică, reformă şi privatizare au constatat faptul că, propunerea legislativă nu se justifică întrucât potrivit art. I pct. 6, care se referă la art.140 alin. (2) lit. g) şi art. II din Ordonanţa de urgenţă a Guvernului nr. 6/2015 pentru modificarea şi completarea Legii nr. 571/2003 privind Codul fiscal, începând cu data de 1 iunie 2015 se aplică deja cota redusă de TVA de 9% pentru livrarea de alimente.
Mai mult decât atât, proiectul  de lege privind Codul fiscal (PL-x 371/2015), care se află în prezent în dezbatere la Comisia pentru buget, finanţe şi bănci din Camera Deputaţilor, prevede deja reducerea cotei standard a T.V.A. în două etape, asfel: 20% începând cu 1 ianuarie 2016 şi, respectiv, 18% începând cu                                      1 ianuarie 2018, faţă de 24% cât este în prezent. Prin urmare, propunerea legislativă a rămas fără obiect.
Faţă de cele prezentate mai sus, membrii Comisiei pentru politică economică, reformă şi privatizare au hotărât, cu unanimitate de voturi,                                                       avizarea negativă a iniţiativei legislative.
În raport cu obiectul şi conţinutul său, propunerea legislativă face parte din categoria legilor ordinare.

